עזר לצבי

פרשת וישב

# זכות קריאת שם התינוק

## דעת זקנים מבעלי התוספות בראשית לח:ה

ותקרא את שמו שלה והיה בכזיב וגו'. פי' על כן קראה שמו שלה על שפסקה מלדת כי לשון שלה ולשון כזיב אחד שהרי כתוב אחד אומר אל תכזב בשפחתך וכתוב אחר אל תשלה בי וכזיב לשון הפסקה הוא כמו וכמוצא מים אשר לא יכזבו מימיו. ומפי מורי ז"ל שמעתי כי כך היה מנהגם הוא היה קורא שם לבנו ראשון והיא קוראה שם לבנו שני. וא"כ מן הדין היה לו ליהודה לקרוא שם לשלישי. והיא קראה לו שם כדכתיב ותקרא לכך הוצרך לומר שהיה יהודה בכזיב בלדת אותו ולא היה באותו מעמד לקרוא לו שם וכזיב שם מקום:

## נפש הרב עמ' רמד

# איה הקדשה אשר בדרך

## דרך פקודיך מצות לא תעשה לה חלק הדיבור

ומדי דברי בזה זכור אזכרנו לטובה מה שסיפר לי החסיד הקדוש הרב המפורסם בקדושה כבוד מהר"ם זצל"ה סופר סת"ם מפשעווארסקי, במעשה שאירע לו בהיותו בדרך נחהו ד', ובבואו למלון התאספו אליו רבים מאותן אשר קרבת אלקים יחפצון, ואירע שנסע דרך העיר הזאת אחד מנגידי ק"ק בראד ובא אליו בתוך המקהלות ואמר לו שאלה אחת אני שואל מאתכם אם תשיבני על נכון מה טוב ובאם לאו הרי אתם כולכם מכת הרמאים, והוסיף לדבר עתק אין מן הצורך להאריך, ותוכן השאלה הוא אמר לו בזה"ל, היות ששבת בקהלתנו הרב הקדוש המפורסם מהר"מ הראשון שהיה בפשעווארסק זצוק"ל, והתאספו אליו אנשים המתחסדים והרעישו עולם ומלואו כדרכם, ובזמן הסעודה שלישית אזי אמרתי אלכה נא אל כת המשתגעי' עם רבם המובהק להם ואראה להם בפחזותם מה מנהגם, והנה בבואי אל המקום הנועד אשר שם היה הקיבוץ אזי אמר הרב המובהק הנ"ל הנה נואף בא אל הבית, ואני ידעתי בעצמי שלא הייתי נואף מעולם, והאריך לדבר עתק ודברי חוצפה בזה. והנה אמר לי הרב הקדוש הנ"ל המספר לי המאורע שהתפלל אז אל הש"י יראהו נפלאות לתרץ לו תירוץ גמור לפי דרכו, והיתה מונחת גמרא על השולחן וביקש מהש"י שיראהו התירוץ הנכון בתוך דברי חז"ל, ופתח הגמרא והנה המאמר חז"ל [יומא עד ב] מאי קרא טוב מראה עינים מהלך נפש כתובה לפניו, אז שמח לב הצדיק בקרבו והראה להנגיד הנ"ל ואמר לו הנך רואה דברי חז"ל נזדמנו לי בעת הצורך לתרץ לך, כי בהיותך הולך מבלי דעת וחוצפך יסגא להיותך בוזה במלאכי ד', והיית הולך בתוך השוק בעיר הגדולה הנ"ל והיית משוטט בעיניך במקהלות הנשים היושבים אנה ואנה ביום המנוחה, והיית נהנה במראה עיניך ובאת מתוך הראיה הלזו לבית מקום הצדיק, וראה ברוח קדשו קליפת הניאוף אצלך, כי טוב מראה עינים וכו'. ואמר לי שסיפר לו סמוכות לדברינו בתוה"ק [בראשית לח כא] וישאל את אנשי מקומה (היינו אנשי המקו"ם ית"ש), איה הקדשה (רצ"ל היכן היא הזונ' שאתה אומר שזניתי ואני ידעתי בעצמי שלא זניתי מעולם, התירוץ הוא) היא בעינים על הדרך, רצ"ל איכות הזנות הוא ע"י עיניך כשהיית הולך בדרך ונהנית במראה עיניך. והאריך הצדיק בזה ובכאן הראתיך רק לדוגמא ואתה תשכיל ותבין.

# יהרג ואל יעבור – הלבנת פני חברו ברבים

## סוטה י:

מר רב זוטרא בר טוביה אמר רב, ואמרי לה אמר רב חנא בר ביזנא אמר רבי שמעון חסידא, ואמרי לה אמר רבי יוחנן משום ר' שמעון בן יוחי: נוח לו לאדם שיפיל עצמו לתוך כבשן האש ואל ילבין פני חבירו ברבים. מנלן? מתמר.

## תוספות מסכת סוטה י: ד"ה נוח לו לאדם שיפיל את עצמו לתוך כבשן האש

כדאמר בפ' הזהב (ב"מ דף נח:) כל היורדין לגיהנם עולין חוץ משלשה וחד מינייהו המלבין פני חבירו ברבים ואומר נמי (שם נט.) נוח לו לאדם שיבעול ספק אשת איש ואל ילבין פני חבירו ברבים מנלן מדוד ונראה האי דלא חשיב ליה (פסחים דף כה.) בהדי ג' עבירות שאין עומדים בפני פקוח נפש עבודת כוכבים וגילוי עריות ושפיכות דמים משום דעבירת הלבנת פנים אינה מפורשת בתורה ולא נקט אלא עבירות המפורשות.

## שערי תשובה פרק ג סימן קלט

והנה אבק הרציחה - הלבנת פנים, כי פניו יחורו ונס מראה האודם, ודומה אל הרציחה. וכן אמרו רבותינו זכרונם לברכה (בבא מציעא נח, ב). והשנית, כי צער ההלבנה מר ממות, על כן אמרו רבותינו זכרונם לברכה (בבא מציעא נט, א): לעולם יפיל אדם עצמו לכבשן האש ואל ילבין פני חבירו ברבים. ולא אמרו כן בשאר עבירות חמורות, אכן דמו אבק הרציחה אל הרציחה, וכמו שאמרו (סנהדרין עד, א) כי יהרג ולא ירצח. ודומה לזה אמרו שיפיל עצמו לכבשן האש ולא ילבין פני חבירו ברבים. ולמדו זה מענין תמר, שנאמר (בראשית לח, כה): "היא מוצאת והיא שלחה אל חמיה וגו'", הנה כי אף על פי שהוציאוה לישרף, לא גלתה כי היתה הרה מיהודה, שלא להלבין פניו.

## חידושי הגרי"ז מסכת סוטה י:

גמ' נוח לו לאדם שיפיל עצמו וכו', וכתבו התוס' דהאי דלא חשיב ליה בהדי ג' עבירות שאין עומדין בפני פקו"נ וכו' משום דעבירת הלבנת פנים אינה מפורשת בתורה ולא חשיב אלא עבירות המפורשות ע"ש, אמנם לכאורה אין זו קושיא דבג' עבירות דין הוא ליהרג ולא לעבור אבל כאן אין זה הלכה כי אם מידת חסידות, אמנם נראה דהתוס' ס"ל דאי לא היה זה מדינא לא היה מותר להפיל עצמו לכבשן האש, וע"כ מוכח דזה דין ולכן קשה ליה למה לא חשיב ותירצו כנ"ל.

# יהרג ואל יעובר – אבוזרייהו דעריות

<https://www.leagle.com/decision/196750254misc2d4481373>